**PREVERI SVOJE ZNANJE**

**1. naloga:**

|  |  |  |
| --- | --- | --- |
| Osnovnik | Primernik | Presežnik |
| dolg | daljši | najdaljši |
| ljubezniva | ljubeznivejša | najljubeznivejša |
| pogumen | pogumnejši | najpogumnejši |
| velike | večje | največje |
| star | starejši | najstarejši |
| visoke | višje | najvišje |
| nizko | nižje | najnižje |
| kratka | krajša | najkrajša |
| ozek | ožji | najožji |
| drag | dražji | dražji |

**2. naloga:**

Najvišji Slovenec je košarkar Primož Brezec, ki je visok 218 cm.

Najdaljša slovenska beseda v slovenščini ima 26 črk.

Postojnska jama je najlepša jama ne samo v Sloveniji, ampak tudi v Evropi.

Najstarejša vinska trta je Stara trta v Mariboru, saj ima okoli 440 let.

Najnižja izmerjena temperatura je bila na Komni nad Bohinjem, in sicer –49 °C.

**3. naloga:**

Soseda Mojca je mlajša od moje tete. Triglav je najvišja gora v Sloveniji. Delovni zvezek za slovenščino je debelejši od delovnega zvezka za zgodovino. Bohinjsko jezero je globlje od Blejskega. Na Kitajskem so dokončali najdaljši most na svetu. Prstan z diamanti je najdražji od vseh drugih prstanov. Čokoladna torta je slajša kot mamino pecivo. Pri športni vzgoji sem dobil boljšo oceno kot Vid.

**4. naloga:**

**a)** Nebotičnik v Dubaju je najvišja zgradba na svetu. Visok je 828 metrov. To pomeni, da je kar 300 metrov višji od nebotičnika v Tajpeju. Najlepše fotografije z nebotičnika nastanejo zgodaj zjutraj. Kasneje je pogosto zavit v siv oblak smoga. Stavba ima tudi najvišjo razgledno točko na svetu ter dvigalo, ki ima najdaljšo pot na svetu. Opazovalnica, ki ponuja razkošen pogled na Dubaj, je bila za obiskovalce nekaj časa zaprta. Restavracija lahko sprejme prek 210 gostov, ima velik predprostor, glavno jedilnico in kuhinjske otoke. V nebotičniku so tudi stanovanja, poslovni prostori in hotel. Na vrhu je temperatura kar za 10 stopinj nižja kot spodaj.

**b)** osnovnik: visok primernik: višji presežnik: najvišja

**c)**

|  |  |  |
| --- | --- | --- |
| Osnovnik | Primernik | Presežnik |
| lepe | lepše | najlepše |
| siv | bolj siv | najbolj siv |
| dolgo | daljšo | najdaljšo |
| razkošen | razkošnejši | najrazkošnejši |
| velik | večji | največji |
| nizka | nižja | najnižja |

**5. naloga:**

- Vejica na mizi je bila zelenejša/bolj zelena od travnika.

- Moj pulover je bil bolj tanek/tanjši kot Mojčin.

- Najzaželenejši/Najbolj zaželeni obiskovalci prireditve so bili otroci.

- Polž je najbolj počasna/najpočasnejša žival.

- Učenci 6. razreda so bolj delovni/delovnejši kot učenci 7. razreda.

- Izbral sem si bolj nov/novejši model prenosnega telefona.

**6. naloga:**

Po smislu, na primer:

Moj brat je hudoben, vendar pa je moj sošolec hudobnejši.

V našem razredu smo imeli najhudobnejšega sošolca na šoli.

Moj sošolec Miha ima doma obsežnejšo zbirko računalniških iger, kot jo ima moj brat Mitja.

V NUK-u smo si ogledali najobsežnejšo zbirko pesmi.

Bolj čudaškega soseda še nismo imeli, odkar živimo v tem naselju.

Moj stric ima najbolj čudaškega soseda.

**7. naloga:**

mrzel – najbolj mrzel; globok – globlji; zahteven – najzahtevnejši; širok – najširši;

dober – boljši; gladek – gladkejši; zaželen – bolj zaželen;

trmast – najbolj trmast; slaven – slavnejši; strma – strmejša; star – starejši